**Amstel gold rejs** (hol. *Amstel Gold Race*) klasična je biciklistička trka koja se na proleće (sredinom aprila) održava u Limburgu, u Holandiji, kao deo ardenskih klasika. Trka je 1989. godine dodata u najveće trke UCI kalendara. Ovo je jedina jednodnevna biciklistička trka u Holandiji i smatra se najvažnijim biciklističkim događajem u ovoj zemlji. Rekorder je Holanđanin Jan Ras, koji je trku osvojio pet puta.

Zvanični sponzor trke je pivara Amstel, po kojoj trka nosi naziv od osnivanja 1966. godine.

Istorija
--------

### Prva trka

Amstel gold rejs su organizovali vlasnici kompanije Inter sport, Ton Vizers i Herman Krot. Njihova ideja je bila da naprave klasik koji će parirati monumentalnim trkama u Flandriji i Italiji.

Prva trka je trebala da bude održana 30. aprila 1966. na holandski nacionalni praznik. Plan je bio da startuje u Amsterdamu pa da se ide na istok zemlje, a cilj je trebao da bude u Mastrihtu. Ukupno 280 kilometara. Ipak, bilo je problema, na toj ruti je bilo dosta reka i trebalo ih je obilaziti, što bi trku učinilo dužom od 280 kilometara. Novi plan je bio da startuje u Utrehtu, zatim u Roterdamu, a cilj bi bio u malom selu, Mersenu, u Limburgu.

Tri nedelje pre početka, organizatori su objavili da nisu dobili dozvolu da idu preko mosta Mordijk, preko kojeg je jedini put kojim se može južno od Roterdama. Ruta je morala da se menja opet i novi start je bio u Bredi.

Te godine su hipici proglasili anarhiju u Holandiji i vlasti su se bojale da bi zbog trke organizovane na nacionalni praznik mogla nastati pobuna. Četiri dana pre početka, Vizers i Krot su otkazali trku. Ipak, ministar saobraćaja u Hagu zvao ih je i rekao da trka može biti organizovana. U sredu, 30. aprila 1966. održana je prva trka Amstel gold rejs, od Brede do Mersena, 302 kilometra. Trka je protekla bez ozbiljnijih incidenata. Na cilj su došla tri vozača francuskog tima Ford, koji su sprintali za pobedu. Holanđanin Jan Hugens imao je mehanički problem u zadnim metrima i pobedio je Francuz Žan Stablenski. Učešće je uzelo 120 vozača , a završilo je samo 30.

Bez obzira ne početne planove, trka nikad nije startovala u najvećim holandskim gradovima Amsterdamu, Roterdamu i Utrehtu.

### Potraga za identitetom

Narednih godina, trka nije imala isti start. 1967. premeštena je u Helmondu, gde je sedište Amstela i skraćena je na 213 kilometara. Pobedio je Ari den Hartog i tako postao prvi holandski pobednik trke. 1968. trka je održana 21. septembra, imala je 254 kilometra i pobedio je Hari Stevens. Godine 1969. održavanje trke je vraćeno u april, pobedio je Belgijanac Gido Rejbruk, čime je počela belgijska dominacija.

Amstel gold rejs, kao mlada trka, imala je problema za pronalaženje svog mesta u kalendaru, pored mnogo i starijih i monumentalnih klasika i nije privlačila najbolje vozače. Mnogo godina, najbolji biciklista tada, Edi Merks, nije učestvovao jer organizatori nisu mogli da mu plate njegovu startnu taksu. 1973. organizator Herman Krot, pristao je da plati Merksovom timu pozamašnu sumu novca, pretpostavljajući da će on pobediti. Tako je i bilo, Merks je pobedio sa tri minuta ispred drugoplasiranog. Dve godine kasnije, Merks je opet pobedio i postao prvi vozač koji je trku osvojio dvaput.

Kasnih sedamdesetih, holanđanin Jan Ras, osvojio je trku rekordnih pet puta, od toga četiri puta zaredom. U holandskim medijima pojavila se fraza "Amstel gold Ras".

Godine 1983. Ausralijanac Fil Anderson postao je prvi neevropski pobednik.

### Premeštanje u Mastriht

Godine 1991. cilj trke premešten je u Mastriht, glavni grad Limburga, a od 1998. u Mastrihtu je i start trke. Karakteristika trke su postala brda južno od Limburga. Zadnje dve decenije, Holandija je imala samo dva pobednika, Mihal Bogerd 1998. i Erik Deker 2001. obojica su pobedila Lensa Armstronga u sprintu.

Godine 2001. trku je počelo 190 vozača, a završilo je samo 37. Najviše podijuma imaju Bogerd i Ras, po sedam.

### Finiš na Kaubergu

Godine 2003. cilj trke je premešten na brdo Kauberg, u Valkenburgu. Prvo izdanje sa ciljem na brdu osvojio je Aleksandar Vinokurov. Godine 2013. cilj je opet premešten. Sa vrha Kauberga, 1.8 kilometara do centra Valkenburga. Najuspešniji vozač zadnjih godina je Filip Žilber, koji je trku osvajao četiri puta.

2015. trku je osvojio Mihal Kvjatkovski i tako postao prvi svetski šampion koji je osvojio Amstel gold rejs još od 1981. kada je to uradio Bernar Ino.

Karakteristike trke
-------------------

Iako je trka u Limburgu, nije deo Ardena. Obično se smatra početnom trkom Ardenske nedelje. 2004. trka je zamenila mesta sa trkom Lijež—Bastonj—Lijež u kalendaru. Od tada, trka se održava nakon Pariz—Rubea, a pre Fleš Valona.

Do 2002. Amstel gold rejs je bila ravna trka i najviše su pobeđivali klasik specijalisti, trka je bila slična Ronde van Flanderenu. Od 2002. organizatori su odlučili da promene fokus i da uvedu uspone, što je odgovaralo vozačima koji se bore za pobede na grand tur trkama. Moderna trka ima više od 30 kratkih uspona. Najveći su Kauberg i Kautenberg. Na Kautenbergu ima deonica sa po 22 % nagiba.

Pobednici
---------

|  |  |
| --- | --- |
| * 2017. Flag of Belgija Filip Žilber
* 2016. Flag of Italija Enriko Gasparoto
* 2015. Flag of Poljska Mihal Kvjatkovski
* 2014. Flag of Belgija Filip Žilber
* 2013. Flag of the Czech Republic Roman Krojciger
* 2012. Flag of Italija Enriko Gasparoto
* 2011. Flag of Belgija Filip Žilber
* 2010. Flag of Belgija Filip Žilber
* 2009. Flag of Rusija Sergej Ivanov
* 2008. Flag of Italija Damijano Kunego
* 2007. Flag of Njemačka Stefan Šumaher
* 2006. Flag of Luksemburg Frenk Šlek
* 2005. Flag of Italija Danilo di Luka
* 2004. Flag of Italija Davide Rebelin
* 2003. Flag of Kazahstan Aleksandar Vinokurov
* 2002. Flag of Italija Mikele Bartoli
* 2001. Flag of Nizozemska Erik Deker
* 2000. Flag of Njemačka Erik Cabel
* 1999. Flag of Nizozemska Mihal Bogerd
* 1998. Flag of Švicarska Rolf Jerman
* 1997. Flag of Danska Bjarne Ris
* 1996. Flag of Italija Stefano Zanini
* 1995. Flag of Švicarska Mauro Đaneti
* 1994. Flag of Belgija Johan Museuv
* 1993. Flag of Švicarska Rolf Jerman
* 1992. Flag of Njemačka Olaf Ludvig
* 1991. Flag of Nizozemska Frans Masen
 | * 1990. Flag of Nizozemska Adri van der Pul
* 1989. Flag of Belgija Erik van Lanker
* 1988. Flag of Nizozemska Jele Najdam
* 1987. Flag of Nizozemska Jop Zutemelk
* 1986. Flag of Nizozemska Stiven Roks
* 1985. Flag of Nizozemska Geri Kneteman
* 1984. Flag of Nizozemska Žak Hanegraf
* 1983. Flag of Australija Fil Anderson
* 1982. Flag of Nizozemska Jan Ras
* 1981. Flag of Francuska Bernar Ino
* 1980. Flag of Nizozemska Jan Ras
* 1979. Flag of Nizozemska Jan Ras
* 1978. Flag of Nizozemska Jan Ras
* 1977. Flag of Nizozemska Jan Ras
* 1976. Flag of Belgija Fredi Martens
* 1975. Flag of Belgija Edi Merks
* 1974. Flag of Nizozemska Geri Kneteman
* 1973. Flag of Belgija Edi Merks
* 1972. Flag of Belgija Valter Plankart
* 1971. Flag of Belgija Frans Verbek
* 1970. Flag of Belgija Žorž Pentan
* 1969. Flag of Belgija Gido Rejbruk
* 1968. Flag of Nizozemska Hari Stevens
* 1967. Flag of Nizozemska Ari den Hartog
* 1966. Flag of Francuska Žan Stablenski
 |

### Statistika

Najviše pobeda imaju Holanđani (17) i Belgijanci (13). Od vozača, najviše pobeda imaju Holanđanin Jan Ras (5) i Belgijanac Filip Žilber (4).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Ukupan broj pobeda| Biciklista | Broj pobeda |
| --- | --- |
| Flag of Nizozemska Jan Ras | 5 |
| Flag of Belgija Filip Žilber | 4 |
| Flag of Belgija Edi Merks | 2 |
| Flag of Nizozemska Geri Kneteman | 2 |
| Flag of Švicarska Rolf Jerman | 2 |
| Flag of Italija Enriko Gasparoto | 2 |

 | 

Statistika po zemljama| Država | Broj pobeda |
| --- | --- |
|  Holandija | 17 |
|  Belgija | 13 |
|  Italija | 7 |
|  Nemačka | 3 |
|  Švajcarska | 3 |
|  Francuska | 2 |
|  Češka | 1 |
|  Australija | 1 |
|  Luksemburg | 1 |
|  Danska | 1 |
|  Kazahstan | 1 |
|  Rusija | 1 |
|  Poljska | 1 |

 |

Spoljašnje veze
---------------

***Amstel Gold Race*** na Wikimedijinoj ostavi

* Službeni veb-sajt
* Amstel gold rejs na biciklističkoj arhivi

| * p
* r
* u
Pobjednici Amstel Gold Racea |
| --- |
| 1966–1979 | 
* 1966. Jean Stablinski
* 1967. Arie den Hartog
* 1968. Harry Steevens
* 1969. Guido Reybrouck
* 1970. Georges Pintens
* 1971. Frans Verbeeck
* 1972. Walter Planckaert
* 1973. Eddy Merckx
* 1974. Gerrie Knetemann
* 1975. Eddy Merckx
* 1976. Freddy Maertens
* 1977. Jan Raas
* 1978. Jan Raas
* 1979. Jan Raas

 |
| 1980–1999 | 
* 1980. Jan Raas
* 1981. Bernard Hinault
* 1982. Jan Raas
* 1983. Phil Anderson
* 1984. Jacques Hanegraaf
* 1985. Gerrie Knetemann
* 1986. Steven Rooks
* 1987. Joop Zoetemelk
* 1988. Jelle Nijdam
* 1989. Eric Van Lancker
* 1990. Adrie van der Poel
* 1991. Frans Maassen
* 1992. Olaf Ludwig
* 1993. Rolf Järmann
* 1994. Johan Museeuw
* 1995. Mauro Gianetti
* 1996. Stefano Zanini
* 1997. Bjarne Riis
* 1998. Rolf Järmann
* 1999. Michael Boogerd

 |
| 2000–2019 | 
* 2000. Erik Zabel
* 2001. Erik Dekker
* 2002. Michele Bartoli
* 2003. Aleksandar Vinokurov
* 2004. Davide Rebellin
* 2005. Danilo di Luca
* 2006. Fränk Schleck
* 2007. Stefan Schumacher
* 2008. Damiano Cunego
* 2009. Sergej Ivanov
* 2010. Philippe Gilbert
* 2011. Philippe Gilbert
* 2012. Enrico Gasparotto
* 2013. Roman Kreuziger
* 2014. Philippe Gilbert
* 2015. Michał Kwiatkowski
* 2016. Enrico Gasparotto
* 2017. Philippe Gilbert

 |